stanford-oval/wikipedia huggingface dataset:
קלוזאפין
פרמקולוגיה

התרופה נספגת בגוף במהירות ומגיעה לרמת שיא בפלזמה בתוך כשעתיים. מצב שווי משקל מושג תוך פחות משבוע אם הכדור ניטל פעמיים ביום. לקלוזאפין יש שני מטבוליטים עיקריים, לאחד מהם, N-dimethyl clozapine, יש פעילות פרמקולוגית מסוימת. קלוזאפין הוא אנטגוניסט לקולטני דופמין (D1,‏ D4 ,D3) וכן לסרוטונין. לתרופה יש פוטנטיות נמוכה יחסית כאנטגוניסט לרצפטור D2. מידע מסקירות PET מראה שמינון של 10 מ"ג של הלופרידול גורם לתפוסה של 80% מהרצפטורים של D2 בסטריאטום, בעוד שמינון יעיל קלינית של קלוזאפין תופס רק 40-50% מהרצפטורים של D2 בסטריאטום. הבדל זה בתפוסת הרצפטורים של D2 הוא כנראה הסיבה לכך שקלוזאפין אינו גורם לתופעות אקסטרה-פירמידליות.
תופעות לוואי

תופעות הלוואי השכיחות ביותר של התרופה הן ריור מוגבר, ישנוניות, עייפות, סחרחורות, סינקופה, דופק מהיר, לחץ-דם נמוך, הפרעות קצב, בחילות והקאות. תופעות לוואי שכיחות אחרות כוללות עייפות, עלייה במשקל, עצירות, שלשולים, וחולשת שרירים. במקרים נדירים התרופה עלולה לגרום למיוקרדיטיס ולאגרנולוציטוזיס. מטופלים הנוטלים את התרופה נמצאים בסיכון לפרכוסים, הסיכון עולה ככל שמינון התרופה עולה ועומד על 0.6%–2% למינונים הקטנים מ-300 מ"ג ליום ו5%–14% למינונים הגדולים מ-600 מ"ג ליום.
מינון והנחיות

קיימים כדורים של 25 ו-100 מ"ג. המינון ההתחלתי הוא בדרך כלל 25 מ"ג פעם או פעמיים ביום, למרות שבטיפול שמרני יש להתחיל במינון של 12.5 מ"ג פעמיים ביום. ניתן להעלות את המינון באופן הדרגתי (25 מ"ג ליום כל 2–3 ימים) עד 300 מ"ג ליום שמחולק לפעמיים או שלוש פעמים ביום. ניתן לתת מינון של עד 900 מ"ג ליום.

ניתן לבדוק רמות קלוזאפין בדם בחולים שלא מגיבים לטיפול התרופתי.
אינטראקציות בין-תרופתיות

אין להשתמש בתרופה במקביל לתרופה אחרת שגורמת לאגרנולוציטוזיס או דיכוי מח עצם. תרופות אלה כוללות קרבמזפין, פניטואין, פרופילטיואורציל, סולפונאמיד וקפטופריל.
שילוב של התרופה ליתיום עם קלוזאפין יכול להגביר את הסיכון לפרכוסים, לבלבול ולהפרעות תנועה. אין להשתמש בשילוב של ליתיום וקלוזאפין אצל אנשים שחוו אירוע של תסמונת נוירולפטית ממאירה.
קלומיפרמין עלול להגביר את הסיכון לפרכוסים על ידי הורדת סף הפרכוס ועל ידי העלאת הרמה של קלוזאפין בפלזמה. ריספרידון, פלואוקסטין, פרוקסטין ופלובוקסמין מעלים את הרמות של קלוזאפין בנסיוב הדם.
הערות שוליים

1 2  קלוזאפין באתר infomed
↑  Yuka Sugawara Kikuchi et al, Clozapine-induced seizures, electroencephalography abnormalities, and clinical responses in Japanese patients with schizophrenia, Neuropsychiatr Dis Treat, 2014
| --- | --- |
בקרת זהויות :  NLI: 987007539450805171  NKC: ph117461 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
רוס בארקלי

רוס בארקלי (אנגלית: Ross Barkley; נולד ב-5 בדצמבר 1993) הוא כדורגלן אנגלי המשחק בעמדת הקשר בקבוצת הכדורגל אסטון וילה מהפרמייר ליג.
קריירה

בגיל 11 הצטרף בארקלי לקבוצת הנוער של אברטון. בעונת 2010/2011, היה צפוי לרשום את הופעת הבכורה שלו בפרמייר ליג, אך בשל התקלות עם אנדרה וויסדום (אנ'), שחקנה של ליברפול, בזמן משחק הנבחרת הצעירה של אנגליה, שבר את רגלו ונבצרה ממנו ההשתתפות.
בארקלי החלים מפציעתו בדיוק בזמן למשחקי ההכנה לקראת עונת 2011/2012. באותה עונה רשם את הופעת הבכורה שלו באברטון בניצחון 0–1 על קווינס פארק ריינג'רס ואף נבחר לשחקן המצטיין על ידי "רדיו סיטי ספורט". ביצועיו בתחילת אותה עונה זכו לתשבחות, ביניהם מרטין קיאון שחזה כי "בארקלי יהיה אחד מהשחקנים הטובים ביותר שאי פעם נראה במדינה". בדצמבר 2011, חתם על חוזה ל-4 וחצי שנים.
ב-14 בדצמבר 2012, הושאל בארקלי לשפילד וונסדי. הוא רשם את משחקו הראשון בהפסד החוץ לברייטון. את שערו הראשון בקבוצה כבש בפנדל נגד בולטון שבוע לאחר מכן.
בינואר 2013, הושאל בארקלי ללידס יונייטד.
לקראת עונת 2013/2014 חזר בארקלי לאברטון וכבש את שערו הראשון בקבוצה במשחק הפתיחה נגד נורוויץ' סיטי. באותו המשחק נבחר לשחקן המצטיין. במהלך העונה נבחר פעמים נוספות לשחקן המצטיין, ביניהם, נגד ארסנל וסוונסי סיטי, כאשר נגד האחרונה גם כבש את שער הניצחון. בנוסף, בארקלי זכה לתשבחות רבות על ביצועיו הכוללות את אלן הנסן וגארי ליניקר, שטען שבארקלי הוא כוכב בהתהוות ובעל כישרון עצום. מאמן אברטון, רוברט מרטינז, אמר על בארקלי שהוא שילוב של פול גאסקוין ומיכאל באלאק.
ב-4 בינואר 2014, כבשר בארקלי את שערו הראשון בגביע ה-FA בניצחון 0–4 על קווינס פארק ריינג'רס. במרץ, כבש שער סולו מרשים נגד ניוקאסל יונייטד כאשר החל לרוץ מחצי המגרש של קבוצותו עד לרחבת היריבה. במהלך העונה כבש 6 שערים מתוך 34 הופעות מתוכם שער נגד מנצ'סטר סיטי שהוגדר כ"מרהיב" על ידי ה-BBC sport. אותו שער נבחר לשער העונה של אברטון.
ב-18 באפריל 2014, נבחר בארקלי להיות מועמד לפרס הכדורגלן הצעיר של השנה בליגה האנגלית.
ב-5 בינואר 2018 בארקלי חתם באלופת הפרמייר ליג צ'לסי תמורת 15 מיליון ליש"ט. ב-30 בספטמבר 2020 הושאל בארקלי לאסטון וילה לעונה אחת. כבר בהופעתו הראשונה כבש שער והיה שותף לניצחון הגדול של אסטון וילה 2–7 על האלופה ליברפול.
ב–4 בספטמבר 2022 שוחרר מחוזהו בצ'לסי וחתם בניס הצרפתית לעונה אחת בה ערך 28 הופעות וכבש ארבעה שערים ובישל פעמיים.
ב-9 באוגוסט 2023 חזר בארקלי לאנגליה וחתם בהעברה חופשית אצל העולה החדשה לפרמייר ליג לוטון טאון.
ב-1 ביולי 2024 חזר בארקלי לאסטון וילה וחתם לשלוש שנים.
נבחרת אנגליה

לבארקלי הייתה האפשרות לשחק בנבחרת ניגריה, מאחר שסבו ניגרי.
בארקלי ייצג את אנגליה בנבחרות השונות; עד גיל 16, עד גיל 17, עד גיל 18, עד גיל 19, עד גיל 20, עד גיל 21 ובנבחרת הבוגרת. הזימון הראשון שלו היה בספטמבר 2008, בגיל 14 לנבחרת אנגליה עד גיל 16.
בארקלי זכה עם נבחרת אנגליה בגביע אירופה לנבחרות עד גיל 17. באוגוסט 2011 זומן לנבחרת עד גיל 21. ב-2013 הוא זומן לסגל הנבחרת לטורניר גביע העולם לנבחרות עד גיל 20. את שער הבכורה בנבחרת הצעירה של אנגליה כבש בניצחון 0–3 על נבחרת סקוטלנד.
באוגוסט 2013 זומן בארקלי לנבחרת הבוגרת של אנגליה. לאחר כחודש, עלה כמחליף במשחק נגד מולדובה במסגרת מוקדמות מונדיאל 2014.
ב-12 במאי 2014, זומן בארקלי לסגל הנבחרת למונדיאל 2014.
תארים

הליגה האירופית: 2018/2019
גביע העולם למועדונים: 2021
רוס 128

| --- | --- |
   
 מיקומו של רוס 128 בקבוצת בתולה (לא מופיע במפה)
 נתוני תצפית
 קבוצת כוכבים:  בתולה
 שמות נוספים:  גליזה 447, FI בבתולה, LHS 315
 סוג:  ננס אדום
 בהירות נראית:  11.15
 סיווג ספקטרלי:  M4 V
 עלייה ישרה:  11ʰ 47ᵐ 44.4ˢ מילי-שניות קשת בשנה
 נטייה:  ‏16″ ‏48′ ‏00°‏+ מילי-שניות קשת בשנה
 מאפיינים פיזיים
 בהירות מוחלטת:  13.53
 מרחק:  10.9  שנות אור 3.34  פארסק
 רדיוס:  0.21 רדיוסי שמש
 מסה:  0.16 מסות שמש
 עוצמת הארה:  פי 0.0003 מהשמש
 טמפרטורה:  3,180 K
 מהירות סיבוב:  2.706 קילומטר לשנייה
 גיל:  6,000 מיליון שנים
 מהירות רדיאלית:  31.17- קילומטר בשנייה
 תנועה עצמית:  1,348 מילי-שניות קשת בשנה
 היסט:  296.3053±0.0302 אלפיות של שניות קשת
 מתכתיות:  −0.042 
 
רוס 128 (מאנגלית: Ross 128, נקרא גם גליזה 447, LHS 315 או FI בבתולה) הוא ננס אדום הנמצא במרחק של 10.9 שנות אור ממערכת השמש בקבוצת הכוכבים בתולה והוא אחד מהכוכבים הקרובים ביותר לכדור הארץ. כמו כל שאר הננסים האדומים, גם את רוס 128 לא ניתן לראות ללא ציוד עזר, שכן בהירות נראיתו היא מדרגה 11, נמוכה בהרבה מסף הראייה האנושי. ניתן לצפות בכוכב באמצעות טלסקופ כ-1.2 מעלות מדרום-מערב לכוכב β בבתולה.
ב-12 במאי 2017 נקלטו במצפה הכוכבים ארסיבו אותות ייחודיים אשר מקורם מכיוון כוכב זה.
היסטוריה

הכוכב מופיע לראשונה ברשימת כוכבים בעלי תנועה עצמית גדולה שגילה האסטרונום האמריקאי פרנק אלמור רוס באמצעות השוואת צילומים של שמי הלילה שצולמו במצפה הכוכבים ירקס בשנת 1925. הכוכב נקרא מאז על פי מיקומו באותה רשימה. בשנת 1972 צפו האסטרונומים לי והוקסי בהתפרצות של הכוכב שגרמה לעלייה חדה של כחצי דרגת בהירות בקרינה העל-סגולה שלו למשך של כ-20 דקות. השינוי בבהירות הנראית של הכוכב היה קטן מאוד. בעקבות כך סווג רוס 128 ככוכב הבזק וקיבל את הציון של כוכב משתנה FI בבתולה. רוס 128 מתקרב אל מערכת השמש ובעוד כ-70,000 שנים יעבור במרחק של כ-6 שנות אור ממערכת השמש ואז יתחיל להתרחק.
מאפיינים

רוס 128 הוא ננס אדום מסוג ספקטרלי M4 V. רדיוסו מוערך בחמישית רדיוס שמש, מסתו מוערכת בכ-0.16 מסת שמש ועוצמת הארתו היא כ-0.03 אחוז מעוצמת ההארה של השמש באור נראה, אך בגלל טמפרטורת פניו הנמוכה, כ-3,180 קלווין, כמעט כל קרינתו היא בתחום התת-אדום שבו הוא בהיר פי 10. הכוכב נע על רקע שאר הכוכבים במהירות של כ-1.35 שניות קשת בשנה וכיוון התנועה שלו הוא בתוך מישור הדיסקה של שביל החלב. למרות שהוא מסווג ככוכב הבזק, לא נצפו שינויים ברורים בבהירות הנראית שלו אלא רק בקרינה בתחום העל-סגול ובגלי רדיו. בשל עוצמת ההארה הנמוכה של רוס 128, המרחק של כוכב לכת המאפשר חיים צריך להיות לא יותר מעשירית יחידה אסטרונומית ובמרחק כזה כוכב הלכת יהיה במצב של הקפה סינכרונית בה הוא מפנה באופן קבוע צד אחד אל הכוכב בעוד צידו השני חשוך תמיד.
מערכת כוכבי לכת

בשנת 2017 דווח על ידי חוקרים שערכו תצפיות במצפה האירופי הדרומי שלרוס 128 יש כוכב לכת דמוי ארץ שמקיף אותו במרחק של כ-0.05 יחידות אסטרונומיות (כ-7.5 מיליון קילומטר) בזמן הקפה של 9 ימים ו-20.5 שעות. מסתו המשוערת של כוכב הלכת גדולה ב-35% ממסת כדור הארץ וכמות האנרגיה שהוא מקבל מרוס 128 גדולה ב-38% מכמות האנרגיה שמגיעה לכדור הארץ מהשמש.
סביבה

הכוכב הקרוב ביותר לרוס 128 הוא הננס האדום וולף 359 שנמצא במרחק של כ-3.8 שנות אור ממנו ולמעשה כל השכנים של רוס 128 עד למרחק של כ-10 שנות אור ממנו הם ננסים אדומים, שאף אחד מהם לא ניתן לצפייה בעין אנושית ללא ציוד עזר. השמש תראה משם ככוכב חסר ייחוד עם דרגת בהירות 2.4.
הערות שוליים

1 2 3  SIMBAD: Ross 128
1 2 3 4 5  Thomas Wm Hamilton: Our Neighbor Stars: Including Brown Dwarfs, p. 21
1 2  VizieR: LHS 315, LHS Catalogue, 2nd Edition (Luyten 1979)
↑  DAVE MOSHER, BUSINESS INSIDER, Astronomers Have Detected Strange Signals Coming From a Star 11 Light Years Away, in "Science Alert" website, 15 JUL 2017
↑  Frank E. Ross: New proper-motion stars, (second list), Astronomical Journal, vol. 36, iss. 856, p. 125 (1926)
1 2  T. A. Lee & D. T. Hoxie: The Observation of a Stellar Flare in the dM5 Star Ross 128, Information Bulletin on Variable Stars, No. 707, #1 (1972)
↑  General Catalog of Variable Stars: FI Virginis
↑  N. I. Shakhovskaya: Photoelectric Observations of the Flare Activity of Red Dwarfs, Information Bulletin on Variable Stars, No. 897, #1 (1974)
↑  G. J. Nelson, R. D. Robinson, O. B. Slee, G. Fielding, A. A. Page & W. S. G. Walker: A combined radio and optical study of flare stars - The long-duration events, Monthly Notices of the Royal Astronomical Society, vol. 187, p. 410 (1979)
↑  Solstation: Ross 128
↑  X. Bonfils, N. Astudillo-Defru, R. Díaz, J. M. Almenara, T. Forveille, F. Bouchy, X. Delfosse, C. Lovis, M. Mayor, F. Murgas, F. Pepe, N. C. Santos, D. Ségransan, S. Udry & A. Wünsche: A temperate exo-Earth around a quiet M dwarf at 3.4 parsecs, Astronomy & Astrophysics, Accepted: 26 October 2017
גרף מרחקים לכוכבים השכנים של מערכת השמש בין השנים 20,000- ו-80,000+
רואות מכאן את כל העולם

| --- | --- |

עטיפת הספר
 מידע כללי
 מאת:  יעל ישראל
 שפת המקור:  עברית
 הוצאה
 הוצאה:  הוצאת הקיבוץ המאוחד/ ספרי סימן קריאה
 תאריך הוצאה:  1997
 קישורים חיצוניים
 הספרייה הלאומית:  001781479
הרומן רואות מכאן את כל העולם הוא ספרה השני של הסופרת יעל ישראל. הוא ראה אור בסדרה "הכבשה השחורה" בהוצאת הקיבוץ המאוחד/ספרי סימן קריאה, בשנת 1997. הרומן  נלמד מאז שנת 1998 בחוג למגדר באוניברסיטת תל אביב, בקורס של ד"ר רוני הלפרן.
עלילה

רחל הגדולה ורחל הקטנה, שתיהן בנות אחת עשרה, בונות לעצמן מקום חשאי ומוגן למשחקיהן. סיפורה של שנה אחת בחייהן, בפרבר בצפון תל אביב של ראשית שנות השבעים, הופך למעקב מדוקדק אחר התהוותה של פסיכיקה נשית במקום הקונקרטי שבו היא מתהווה.
שתי הרחלות (כך הן נקראות ברומן) בונות מנהרה דמיונית במקלט הבית, שם הן משחקות ומתחפשות לגיבורים ספרותיים מספרות הילדים; הן יוצרות קשר מיוחד עם השכנה, גברת קרייטרמן, קשישה ניצולת שואה שמטפלת בבתה שעדיין גרה עמה כאילו הייתה נסיכה, ובמקביל, הן מעריצות מרחוק את הבת, גברת נינה, אישה זוהרת בגיל העמידה שעובדת כדיילת אירועים על ספינת נופש של "צים", ומתייחסת לאמה כאילו הייתה משרתת.
במהלך אותה שנת התבגרות אינטנסיבית, במעבר שבין גיל החביון לראשית גיל הנעורים, חובות הרחלות את ההתבגרות המינית באמצעות חקירת מיניותן ומפגש עם המין השני. בתוך כך, נבחנים הסטריאוטיפים המגדריים השגורים בחברה, ומתרסקים בזה אחר זה.
רואות מכאן את כל העולם הוא רומן התבגרות עדין, החושף עולם פרטי, אינטנסיבי ופנטסטי, שאליו נמלטות הילדות ממציאות חייהן העוינת. אבל הלשון שבה כתוב הסיור המרתק הזה בתוככי הפסיכיקה הנשית הילדותית, מערבת בתוכה נקודות תצפית בלתי מתיישבות, לעיתים אפילו סותרות, החותרות תחת מראית העין של סיפור הנעורים ומגלות בו תובנות מפתיעות.
הפרשנות הפמיניסטית של הרומן

בספרה גוף בלא נחת (מגדרים, הוצאת הקיבוץ המאוחד, 2013) כותבת ד"ר רוני הלפרן במאמרה על רואות מכאן את כל העולם: "סיפורה של יעל ישראל כותב פרק בהיסטוריה המצונזרת של נשים. הוא מאיר אותו באור יקרות מבלי להיכשל ברומנטיזציה שלו. הוא מזהה בפרק המטושטש והמחוק מהזיכרון הקולקטיבי של הנשים רגעים יקרים של סירוב לפטריארכיה, של מרי ושל חלומות שמתרוממים מעל למגבלות ולתנאי המקום והזמן. אבל הוא מתעכב גם סביב הקריסה חזרה לסדר, סביב ההתרחקות האלימה של נשים זו מזו, וסביב הפרידה העצובה מעצמן ומגופן שנכפת לתוך אידיאות של תקניות. בתוך כך הרומן מציע אפשרות מסעירה של כינון עצמי חריג, הפורץ את גבולות החלוקה המגדרית הנוקשה בין 'גבר' ל'אישה'."
ביקורות

רן יגיל, רואה וזוכרת הכול, בבלוג של רן יגיל - פורסם לראשונה בדפוס בכתב העת "עתון 77" בשנת 1998
ד"ר רוני הלפרן, הגוף הפרוץ ומסע הדמים אל הנשיות, גג 22, 2010
ראטלנד

ראטלנד (באנגלית: Rutland) הוא המחוז השני בקוטנו באנגליה. עיר הבירה של המחוז היא אוקהאם. המחוז הוא חלק מאזור מזרח המידלנדס. ראטלנד גובל במחוזות לסטרשייר, לינקולנשייר ונורת'האמפטונשייר.
עד שנת 1890 היה ראטלנד המחוז הקטן ביותר באנגליה, אולם בשנה זו קיבל האי וייט, ששטחו קטן בשני קמ"ר, מעמד של מחוז. ראטלנד הוא המחוז הרביעי בקטנותו בבריטניה כולה לאחר האי וייט, הסיטי של לונדון ובריסטול. זהו גם אחד מן המחוזות הקטנים ביותר מבחינת כמות התושבים.
מועצת המחוז מונה כ-26 נציגים. מתוכם 17 משויכים למפלגה השמרנית, 8 עצמאיים וכאחד משויך למפלגה הליברל-דמוקרטית. מועצה זו הוקמה בשנת 1918, אם כי המועצה במתכונתה הנוכחית הוקמה רק בשנת 1997. הבחירות למועצה מתקיימות אחת ל-4 שנים. במשאל העם על חברות בריטניה באיחוד האירופי, מרבית מהתושבים (50.57%) תמכו בעזיבה, בעוד ש-49.43% התנגדו.
הצפיפות היא 98 נפש לקמ"ר. 2.7% מהאוכלוסייה הם בני מיעוטים, נמוך באופן משמעותי לממוצע הארצי (9.1%). בשנת 2006 דווח כי בראטלנד יש את שיעור הפריון הגבוה ביותר בכלל אנגליה- 2.81 ילדים לאישה, לעומת 1.67 ילדים לאישה במחוז טיין אנד ויר. באותה השנה המחוז דורג במקום השישי בפעילות הספורטיבית של תושביו- 27.4% מהאוכלוסייה משתתפים לפחות 3 פעמים בשבוע במשך 30 דקות. בשנת 2012 ראטלנד דורג כמחוז המאושר ביותר בבריטניה.
מבחינה כלכלית, מקור התעסוקה המרכזי הוא המנהל הציבורי, החינוך והבריאות. בעבודות אלו עובדים כ-30.8% מן העובדים במחוז. 29.7% עובדים במלונאות ומסעדנות ו-16.7% בתעשייה.
היסטוריה

לפני איחוד אנגליה (בשלהי המאה ה-10) היה מחוז ראטלנד חלק מממלכת מרסיה. בשנים 1974–1997 המחוז היה חלק מלסטרשייר.
ראו גם

דוכס רטלנד
ריינאלדו (כדורגלן)

ריינאלדו דוס סנטוס סילבה (באנגלית: Reynaldo dos Santos Silva; נולד ב-25 באוגוסט 1989) הוא כדורגלן ברזילאי המשחק בעמדת הקשר ההתקפי בדינמו בתומי.
קריירת מועדונים

ריינאלדו החל את הקריירה שלו בקבוצת הנוער של ספורט רסיפה עד שחתם בשנת 2007 בנאוטיקו. הוא יצא לשחק לראשונה מחוץ לגבולות המדינה שנה לאחר מכן, כשחתם באנדרלכט, שבה שיחק עד שנת 2013, כשבטווח זמן זה היה מושאל לקבוצות במדינה כמו סרקל ברוז' ווסטרלו.
בפברואר 2013, הוא חתם בקרבאך האזרית. לאחר ארבע עונות, שבהן רשם 43 שערים ב-87 משחקים, הוא חתם לשנתיים וחצי באדנספור מהליגה הטורקית. לעומת זאת, החוזה שלו הותר לאחר כשנה, כאשר הוא חתם בשורות ספרטק טרנבה הסלובקית. עם זאת, הוא לא רשם הופעות במדי קבוצה וכבר לאחר פחות מחודש שוחרר מהמועדון בהסכמה הדדית. כבר באותו החודש, הוא הוחתם באקטובה הקזחית.
ב-19 בדצמבר 2018, הוא שב לקרבאך, כשחתם בקבוצה לשנתיים וחצי. לעומת זאת, הוא שוחרר מחוזהו בהסכמה הדדית כבר ב-13 במאי 2019. ב-4 ביולי 2019, ריינאלדו שב לקזחסטן, הפעם לאירטיש פבלודר. הוא רשם הופעה אחת בודדת במדי הקבוצה וכבר 23 ימים לאחר מכן, הוא עזב את המועדון, גם הפעם בהסכמה הדדית. מאז שנת 2020, הוא משחק בקבוצת דינמו בתומי הגאורגית.
תארים > קבוצתיים

אליפות בלגיה (2): 2009/10, 2011/12
אליפות אזרבייג'ן (4): 2013/14, 2014/15, 2015/16, 2018/19
הגביע האזרי (2): 2014/2015, 2015/16
תארים > אישיים

מלך השערים של ליגת העל האזרית (1): 2013/14
הערות שוליים

↑  ריינאלדו: המטרה העיקרית שלי בקרבאך היא זכייה באליפות (באזרית)
↑  ריינאלדו באדנספור (בטורקית)
↑  רשמי: ריינאלדו הוא שחקן אקטובה (בקזחית)
↑  ריינאלדו חוזר לקרבאך (באזרית)
↑  רשמי: ריינאלדו הוא שחקן אירטיש (בקזחית)
↑  כעבור פחות מחודש, ריינאלדו עוזב את אירטיש (בקזחית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ריינאלדו (כדורגלן)".
רנו Type HG

| --- | --- |

 מאפיינים כלליים
 נקרא גם:  Renault 18 CV
 יצרן:  רנו
 שנות ייצור:  1920–1921
 הרכבה:  צרפת צרפת
 מודל קודם:  Renault Type FS
 מודל אחריו:  Renault Type IQ
 פלטפורמה:  מנוע קדמי
 אורך:  4,900 - 5,050 מ"מ
 רוחב:  1,700 - 1,760 מ"מ
 משקל:  2,000 ק"ג
 בסיס גלגלים:  3,632 - 3,750 מ"מ
 מפרט טכני
 מנוע:  4 צילינדרים, בטור, מקורר מים, 4,536 סמ"ק
 הילוכים:  תמסורת ידנית
 מהירות מרבית:  87 קמ"ש
 
רנו Type HG (בצרפתית: Renault Type HG) היא מכונית סלון מהודרת, מסוג טורפדו, אשר יוצרה על ידי חברת רנו הצרפתית בין השנים 1920–1921.
תצורות

סדאן
קבריולה
ראו גם

רנו
לואי רנו
רנו Type A
רנו Type B
רנו Type C
רנו Type D
רנו Type E
רנו Type G
רנו Type E
רנו Type EU
רנו Type EF
רנו Type AX
רנו Type IG
רנו Type II
רנו Type MT
רנו NN
רנו Type KR
הערות שוליים

↑  סגנון גוף הטורפדו היה סוג של גוף רכב ששימש בתחילת המאה העשרים עד אמצע שנות השלושים
רוס באטלר

| --- | --- |
אין תמונה חופשית
 לידה:  17 במאי 1990 (בן 34) סינגפור סינגפור
 שם לידה:  רוס פלמינג באטלר
 מדינה:  ארצות הברית ארצות הברית
 תקופת הפעילות:  מ-2012 
 מקום לימודים:  אוניברסיטת המדינה של אוהיו  Langley High School 
 פרופיל ב-IMDb
 
רוס פלמינג באטלר (באנגלית: Ross Fleming Butler; נולד ב-17 במאי 1990) הוא שחקן אמריקאי. הוא התפרסם בזכות תפקידו כזאק דמפסי בסדרה של נטפליקס "13 סיבות" וכברט וויליס בסדרת הטלוויזיה "קייסי אנדרקאבר".
ביוגרפיה

באטלר נולד בסינגפור לאם סינית-מלזית ולאב אנגלי-הולנדי. הוא היגר לארצות הברית כשהיה בן ארבע וגדל עם אמו בפיירפקס, וירג'יניה, פרוור מחוץ לוושינגטון די. סי.
הוא החל ללמוד הנדסה כימית וביו-מולקולרית באוניברסיטת מדינת אוהיו. עם זאת, הוא לא היה מרוצה מבחירתו ונשר לאחר שנה. מאוחר יותר הוא חזר לווירג'יניה, שם למד קורסים במכללה קהילתית, לפני שעבר ללוס אנג'לס בגיל 20.
קריירה

באטלר החל לשחק בגיל 21 כשחברו שילם עבור חוג המשחק שלו. לאחר מכן החל את דרכו בתפקידים בסרטי סטודנטים ופרויקטים בעלי תקציב נמוך. הוא קיבל את תפקיד בסדרה של ערוץ דיסני, קייסי אנדרקאבר. כמו כן, שיחק במספר סרטים בערוץ דיסני, חוף מהסרטים 2 ו-Perfect High.
בשנת 2017 הוא לוהק לתפקיד רג'י מנטל בסדרת הטלוויזיה ריברדייל. מאוחר יותר הוא לוהק כזאק דמפסי ל"13 סיבות". הוא עזב את סדרת הטלוויזיה ריברדייל בשל מחויבותו להפקה של סדרת הטלוויזיה "13 סיבות" והוחלף על ידי השחקן צ'ארלס מלטון.
בשנת 2019 הוא שיחק בסרט גיבורי העל "שאזאם!".
הוא שיחק גם את טרבור, חברו הטוב ביותר של פיטר קווינסקי, בסרט "לכל הנערים: נ.ב. אני עדיין אוהבת אותך", שיצא בשנת 2020 בנטפליקס.
בשנת 2020 פורסם כי באטלר יככב לצד קירנן שיפקה בסדרה לשחות עם כרישים בהפקת קוויבי.
בשנת 2023 הופיע בסרט "התמכרות מושלמת" בו הוא משחק בתפקיד ראשי, לצידה של קיאנה מדריאה. באותה השנה שיחק בסרט גיבורי העל "שהאזאם! 2: זעם האלים".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | לדפוק התמחות | נוח #2 |  |
| 2014 | Two Bedrooms | רוי |  |
| 2014 | Rules of the Trade | לירוי |  |
| 2015 | Hacker's Game | ג'רמי |  |
| 2018 | טעם הנעורים | לימו | דיבוב |
| 2018 | Hacker's Game Redux | ג'רמי |  |
| 2019 | שהאזאם | יוג'ין צ'וי |  |
| 2020 | לכל הנערים: נ.ב. אני עדיין אוהבת אותך | טרבור פייק |  |
| 2021 | לכל הנערים: לעולם ועד | טרבור פייק |  |
| 2021 | ריה והדרקון האחרון | מנהיג הספיין | דיבוב |
| 2023 | שהאזאם! 2: זעם האלים | יוג'ין בבגרותו |  |
| 2023 | Perfect Addiction | קאיידן ויליאמס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013 | המפענחת: פשעים חמורים | איאן יוריטה | פרק: "Pick Your Poison" |
| 2014 | Dog Park | סקוט | סדרת רשת; פרק: "Roll Over" |
| 2014 | Happyland | סקוט | פרק: "Repeated Infractions" |
| 2015 | חוף מהסרטים | ספנסר ווטקינס | סרט מקורי של ערוץ דיסני |
| 2015 | Perfect High | נייט | סרט מקורי של Lifetime |
| 2015 | מרדף החיים | האנטר | 3 פרקים |
| 2016-2015 | קייסי אנדרקאבר | ברט וויליס | 8 פרקים |
| 2016 | זאב צעיר | ניית'ן פירס | 3 פרקים (עונה 6) |
| 2017 | ריברדייל | רג'י מאנטל | תפקיד חוזר (עונה 1); 6 פרקים |
| 2020-2017 | 13 סיבות | זאק דמפסי | תפקיד ראשי (4 עונות); 49 פרקים |
| 2020 | יום אחר יום | אח | פרק: "Good Sister" |
| 2022 | לשחות עם כרישים | אלכס | מיני-סדרה |
| TBA | צבא המתים: וגאס האבודה | צ'אן | דיבוב; פרק: "Episode #1.1" |
הערות שוליים

↑  Khosla, Proma (22 באפריל 2017). "This '13 Reasons Why' star could be the Asian leading man Hollywood needs". Mashable. אורכב מ-המקור ב-26 באפריל 2017. נבדק ב-23 באפריל 2017. {{cite web}}:  (עזרה)
↑  Haddad, Hanan; Varinata, Michelle (2019-01-08). "BAZAAR Spotlight: Meet Rising Singapore-Born Superstar, Ross Butler". Harper's Bazaar Singapore (באנגלית אמריקאית). נבדק ב-2020-03-11.
1 2  "Interview With Ross Butler, An Actor to Watch". Mochimag.com. אורכב מ-המקור ב-10 בינואר 2017. נבדק ב-9 בינואר 2017. {{cite web}}:  (עזרה)
1 2 3  Jagota, Vrinda (2018-05-18). "Ross Butler Is Redefining the Asian American Dream". PAPER (באנגלית). נבדק ב-2020-03-11.
1 2  Hong, Tae (2018-01-12). "Cover Story: A Lesson in Confidence from '13 Reasons Why' Actor Ross Butler". Character Media (באנגלית אמריקאית). נבדק ב-2020-03-11.
↑  Sutton, Samantha (2017-05-15). "Ross Butler Makes a Good Point about That Note from 13 Reasons Why". Coveteur. נבדק ב-2020-03-11.
1 2  Clerine, Alain. "Breaking Stereotypes". CIVILIAN MAGAZINE. נבדק ב-2020-03-11.
↑  McGinnis, Dan (22 באפריל 2015). "Focused with Ross Butler". The Hollywood Billboard. אורכב מ-המקור ב-16 באוגוסט 2015. {{cite web}}:  (עזרה)
↑  Lee, Traci G. (26 באפריל 2017). "Ross Butler is Hollywood's leading man waiting in the wings". NBC News (באנגלית). נבדק ב-2020-03-11. {{cite web}}:  (עזרה)
↑  Andreeva, Nellie (8 ביוני 2016). "'13 Reasons Why' Netflix Series: Dylan Minnette & Katherine Langford Lead Cast". Deadline Hollywood. אורכב מ-המקור ב-14 בספטמבר 2016. נבדק ב-16 בספטמבר 2016. {{cite web}}:  (עזרה)
↑  Ausiello, Michael (25 באפריל 2017). "Riverdale Set to Recast a Major Character Ahead of Season 2". TVLine. אורכב מ-המקור ב-26 באפריל 2017. נבדק ב-27 באפריל 2017. {{cite web}}:  (עזרה)
↑  Lawrence, Derek (12 במאי 2017). "Riverdale casts its new Reggie". Entertainment Weekly. אורכב מ-המקור ב-16 במאי 2017. נבדק ב-13 במאי 2017. {{cite web}}:  (עזרה)
↑  "Exclusive: 'To All the Boys I've Loved Before' sequel adds '13 Reasons Why' actor Ross Butler". Entertainment Weekly. אורכב מ-המקור ב-2019-04-02. נבדק ב-2019-04-04.
↑  Nesvig, Kara (1 במרץ 2020). "Kiernan Shipka and Ross Butler Are Teaming Up For a New Series". Teen Vogue (באנגלית). נבדק ב-2020-03-11. {{cite web}}:  (עזרה)
| --- | --- |
בקרת זהויות :  LCCN: no2018063772  VIAF: 1289152684004623430002   WorldCat (עם VIAF): 1289152684004623430002
קלוטילדה (ספינת עבדים)

ערך זה עוסק בספינת העבדים האמריקאית האחרונה. אם התכוונתם למלכה רעיה של כלוביס הראשון, מלך הפרנקים, ראו .
| --- | --- |

שרידי ספינת העבדים "קלוטילדה" שנמצאו
 תיאור כללי
 סוג אונייה:  ספינת עבדים 
 ציוני דרך עיקריים
 תקופת הפעילות:  1855–הווה (כ־169 שנים)
 
קלוטילדה (באנגלית: Clotilda לעיתים קרובות מאוית שגוי Clotilde) הייתה ספינת העבדים האמריקאית האחרונה שהביאה שבויים מאפריקה לארצות הברית, שהגיעה למובייל ביי, אלבמה בסתיו 1859 או 9 ביולי 1860, עם 110 גברים, נשים וילדים אפריקאים. הספינה הייתה מפרשית סקונר בעלת שני תרנים, שאורכה 86 רגל (26 מטרים) ארוך עם אלומה של 23 רגל (7.0 מטרים).
מעורבות ארצות הברית בסחר העבדים האטלנטי נאסרה על ידי הקונגרס באמצעות החוק האוסר על יבוא עבדים שנחקק ב-2 במרץ 1807 (החל ב-1 בינואר 1808), אך הנוהג נמשך באופן בלתי חוקי, במיוחד באמצעות סוחרי עבדים שהתבססו בניו יורק בשנות ה-50. ותחילת 1860. במקרה של "הקלוטילדה", נותני החסות של המסע היו בעלי הון בדרום ותכננו לקנות אפריקאים בממלכת דהומיי (בנין של היום). לאחר ההפלגה, הספינה נשרפה והוטבעה במפרץ מובייל בניסיון להשמיד את הראיות.
לאחר מלחמת האזרחים ייסדו קודג'ו קאזולה לואיס ועוד שלושים ואחד אנשים עבדים לשבעבר את אפריקה טאון(אנ') צפונית למובייל, אלבמה. אליהם הצטרפו אפריקאים נוספים ויצרו קהילה שהמשיכה לתרגל רבות מהמסורות המערב אפריקאיות ושפת היורובה שלהם במשך עשרות שנים.
קודג'ו לואיס, דובר הקהילה, חי עד 1935 והיה אחד הניצולים האחרונים מ"הקלוטילדה". רדושי שבויה נוספת על "הקלוטילדה", נמכרה לבעל מטעים במחוז דאלאס, אלבמה, שם נודעה גם בשם סאלי סמית'. היא נישאה, ילדה בת, והתגוררה עד 1937 בבוג צ'יטו. זמן רב חשבו שהיא הייתה השורדת האחרונה מ"הקלוטילדה". מחקר שפורסם ב-2020 הצביע על כך ששורדת אחרת, מתילדה מק'קר, חיה עד 1940.
כ-100 צאצאים של האנשים המשועבדים שהובאו על ידי "הקלוטילדה" עדיין חיים באפריקה טאון, ואחרים נמצאים ברחבי המדינה. לאחר מלחמת העולם השנייה סופחה השכונה על ידי העיר מובייל. פסל זיכרון של לואיס הוצב מול הכנסייה ההיסטורית של בכנסייה הבפטיסטית המאוחדת. הרובע ההיסטורי של אפריקה טאון נרשם ברשימה הלאומית של מקומות היסטוריים ב-2012. במאי 2019, הוועדה ההיסטורית של אלבמה הודיעה ששרידי ספינה שנמצאו לאורך נהר מובייל, ליד האי 12 מייל ומצפון לדלתא של מפרץ מובייל, אושרו כ"קלוטילדה'". אתר ההריסות היה רשום במרשם הלאומי של מקומות היסטוריים בשנת 2021.